PASIŪLYMAS

DĖL LIETUVOS RESPUBLIKOS

ĮSTATYMO „DĖL UŽSIENIEČIŲ TEISINĖS PADĖTIES“ NR. IX-2206 PAKEITIMO įstatymo PROJEKTO

Nr. XIVP-1648

2022-05-19

Vilnius

Eil. Nr.	Siūloma keisti	Pasiūlymo turinys

str.	str. d.	p.

1.	43	Argumentai: Lietuvos Respublikos įstatymo „Dėl užsieniečių teisinės padėties“ Nr. IX-2206 pakeitimo įstatymo projekto XIVP-1648 (toliau – Įstatymo projektas) 43 straipsniu keičiamo Lietuvos Respublikos įstatymo „Dėl užsieniečių teisinės padėties“ (toliau – UTPĮ) IV skyriaus ketvirtojo skirsnio 94 straipsnio 3 dalies 3 punkte nustatyta, kad užsieniečiai, kuriems suteikta laikinoji apsauga (toliau – užsieniečiai), laikinosios apsaugos laikotarpiu turi teisę gauti mėnesinę kompensaciją už ikimokyklinį ir priešmokyklinį ugdymą, bet ne ilgiau kaip 6 mėnesius nuo leidimo laikinai gyventi laikinosios apsaugos pagrindu išdavimo dienos. Atkreiptinas dėmesys, kad užsieniečiams ne visada pavyksta iškart nuo leidimo laikinai gyventi laikinosios apsaugos pagrindu išdavimo dienos leisti vaikus į ikimokyklinio ugdymo įstaigas dėl vietų jose trūkumo, todėl užsieniečiai negali gauti kompensacijos už ikimokyklinį ir priešmokyklinį ugdymą 6 mėnesius. Be to, neturėdami kur palikti vaikų, užsieniečiai, gavę leidimą laikinai gyventi, negali pradėti dirbti. Todėl, siekiant sukurti užsieniečiams palankesnes sąlygas ieškotis darbo ir dirbti, siūlytina tikslinti keičiamo UTPĮ IV skyriaus ketvirtojo skirsnio 94 straipsnio 3 dalies 3 punktą, patikslinant nuo kada skaičiuojamas 6 mėnesių terminas. Pasiūlymas: Keičiamo UTPĮ IV skyriaus ketvirtojo skirsnio 94 straipsnio 3 dalies 3 punktą išdėstyti taip: „3) gauti šio Įstatymo 108 straipsnio 1 dalies 2 ir 5 punktuose nurodytas išmoką ir kompensaciją, kurių skyrimo ir finansavimo tvarką nustato socialinės apsaugos ir darbo ministras. Šio įstatymo 108 straipsnio 1 dalies 5 punkte nurodyta kompensacija mokama ne ilgiau daugiau kaip už 6 mėnesius nuo leidimo laikinai gyventi išdavimo dienos ikimokyklinio ir (arba) priešmokyklinio ugdymo pagal ikimokyklinio ar priešmokyklinio ugdymo programą pradžios ir neturi įtakos kitoms užsieniečiams pagal Lietuvos Respublikos įstatymus priklausančioms kas mėnesį mokamoms išmokoms ir (ar) kompensacijoms, taip pat skiriamai piniginei socialinei paramai, paramai būstui įsigyti ar išsinuomoti ar apmokėjimui už socialines paslaugas;“.
2.	46	Argumentai: UTPĮ 108 straipsnio 1 dalies 5 punktas numato, kad užsieniečiai, gavę prieglobstį Lietuvos Respublikoje, Lietuvos valstybės paramos integracijai laikotarpiu iš integracijai įgyvendinti skiriamų lėšų turi teisę gyvendami Pabėgėlių priėmimo centre ir gyvenamojoje vietoje savivaldybės teritorijoje gauti mėnesinę kompensaciją vaiko ugdymo pagal ikimokyklinio ar priešmokyklinio ugdymo programą išlaidoms apmokėti. Šią teisę turi ir užsieniečiai, kuriems buvo suteikta laikinoji apsauga Lietuvos Respublikoje (UTPĮ 108 str. 5 d.). Ši formuluotė yra klaidinanti, nes Lietuvos Respublikos švietimo įstatyme (toliau – ŠĮ) naudojama ne ugdymo išlaidų, o mokymo lėšų sąvoka. ŠĮ 2 straipsnio 15 dalis nustato, jog mokymo lėšos – tiesiogiai švietimo procesui būtinos lėšos – darbo užmokesčiui pagal ugdymo planą, mokytojų ir kitų ugdymo procese dalyvaujančių asmenų kvalifikacijai tobulinti, vadovėliams ir kitoms mokymo priemonėms, taip pat ugdymo procesui organizuoti ir valdyti, mokyklos bibliotekai, psichologinei, specialiajai pedagoginei, specialiajai ir socialinei pedagoginei pagalbai, profesiniam orientavimui, mokyklų vykdomai sveikatos stiprinimo veiklai ir kitoms ugdymo reikmėms skiriamos lėšos. Be to, mokymo lėšos, remiantis ŠĮ 67 straipsniu, skiriamos iš valstybės ir/ ar savivaldybių biudžetų. Vaikų maitinimo, vežimo išlaidos, remiantis ŠĮ, nėra laikomos mokymo lėšomis. Pagal ŠĮ 70 straipsnio 11 dalį, atlyginimo dydį už vaikų, ugdomų pagal ikimokyklinio ugdymo programas, išlaikymą nustato mokyklos savininko teises ir pareigas įgyvendinanti institucija (valstybinės ir savivaldybės mokyklos), savininkas (kitų mokyklų). Į šį atlyginimo dydį paprastai įskaičiuojamos maitinimo išlaidos ir ugdymo reikmių mokestis (savivaldybėse jis gali būti vadinamas įvairiai arba apskritai neskaičiuojamas). Siekiant, kad užsieniečiams būtų kompensuojamos vaiko, ugdomo pagal ikimokyklinio ar priešmokyklinio ugdymo programą, išlaikymo išlaidos (įskaitant ir maitinimo išlaidas bei ugdymo reikmių mokestį), kurias jie moka švietimo tiekėjui , siūlytina tikslinti Įstatymo projekto 46 straipsniu keičiamą UTPĮ 108 straipsnio 1 dalies 5 punktą. Pasiūlymas: Įstatymo projekto 46 straipsnį išdėstyti taip: „46 straipsnis. 108 straipsnio pakeitimas 1. Pakeisti 108 straipsnio 1 dalies 5 punktą ir jį išdėstyti taip: 5) gyvendami Pabėgėlių priėmimo centre ir gyvenamojoje vietoje savivaldybės teritorijoje gauti mėnesinę kompensaciją vaiko ugdymo pagal ikimokyklinio ar priešmokyklinio ugdymo programą išlaidoms apmokėti; atlyginimui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą apmokėti; 1.2. Pripažinti netekusia galios 108 straipsnio 5 dalį. 5. Užsieniečiai, kuriems buvo suteikta laikinoji apsauga Lietuvos Respublikoje, turi šio straipsnio 1 dalies 2 ir 5 punktuose nurodytas teises. Šio straipsnio 1 dalies 5 punkte nurodyta Lietuvos valstybės parama užsieniečių integracijai mokama ne ilgiau kaip 6 mėnesius nuo laikinosios apsaugos Lietuvos Respublikoje užsieniečiams suteikimo dienos. 2.3. Pakeisti 108 straipsnio 6 dalį ir ją išdėstyti taip: „6. Šiame straipsnyje nurodytos Lietuvos valstybės paramos šiame straipsnyje nurodytų užsieniečių integracijai teikimo sąlygas ir tvarką bei pašalpų, išmokų ir kompensacijų dydžius nustato Lietuvos Respublikos Vyriausybė.“

Teikia

Seimo narys	Mindaugas Lingė